open-index/open-wikipedia-markdown huggingface dataset:
Masigit Raya Darussalam Palangka Raya

**Masigit Raya Darussalam Palangka Raya** ngini iyalah masigit di prupinsi Kalimantan Tangah. Masigit ngini andakannya di Jalan G. Obos nomor 12, Kacamatan Jekan Raya, Kuta Palangka Raya. Masigit ngini ada di kawasan *Islamic Center* Kuta Palangka Raya lawan juwa jadi sabuting *ikon* matan Kuta Palangka Raya.

## Sajarah
Masigit ngini panambayan digawi wayah tahun 1984 matan idabulnya Yayasan Amal Bakti Muslim Pancasila nang bagaya *arsitektur* limasan batingkat talu di atapnya. Imbahnya di tahun 2010, pamarintah parupinsi Kalimantan Tangah handak maulah masigit nang pacangan jadi Masigit raya Palangka Raya. Marga nitu, Masigit ngini dibabak baasa wayah tahun 2011. *Proses renovasi* bangunan Masigit ngini salawas talu tahun. Sampai kaputingannya di tahun 2014, babakan Masigit ngini pun tuntung wan dirasmiakan lawan hubnur Kalimantan Tangah wayah nitu, Agustin Teras Narang.

## ''Arsitektur''
Masigit Raya Darussalam Palangka Raya baisi luas bangunan kikira 40.000 m². Masigit ngini kawa manampung jumlah jamaah sampai 10.000 hingga 20.000 ikung nusia. Masigit ngini baisi *perpaduan gaya arsitektur modern* duwa Arab lawan *sentuhan ornamen* has urang Dayak. *Sentuhan ornamen* has Dayak naya kawa dijanaki di desain talawang has Dayak yang baandakan di luar Masigit. Salain nitu, *sentuhan ornamen* has Dayak ngini kawa juwa dijanaki di kubah Masigitnya. 

Masigit Raya Darussalam baisi lima buting kubah, yaitu lima kubah halus nang mangulilingi sabuting kubah ganal badiameter 32 m. Masigit ngini gin baisi manara di bagian barat dayanya nang tingginya 114 meeter. Masigit ngini tardiri atas talu lantai nang mana lantai kasatu dipakai gasan kantur baurusan bubuhan pangurus Masigit nang luasnya 1.017 m², lantai dua lawan lantai talu dipakai gasan wadah baibadah nang luasnya 2.028 m².

## Album

Berkas:Palangkaraya Haze.jpg|Masigit Raya Darussalam Palangka Raya pas kajadian kabut asap tahun 2015


## Jajuhutan
Edson Álvarez

**Edson Álvarez** () yaitu saurang pamain sipak bal matan Meksiko nang bamain gasan klub West Ham United wan tim nasiunal Meksiko. Inya bamain nang iyanya sabagai galandang bartahan, inya jua kawa bamain sabagai bek tangah, atawa bek kanan. 

## Jujuhutan
Cagar Alam Bukit Tangkiling

**Cagar Alam Bukit Tangkiling** marupakan cagar alam nang baandak di wilayah Desa Tangkiling dan Desa Banturung, Kacamatan Bukit Batu, Kuta Palangka Raya. Sacara astrunumis Cagar Alam ngini baandak di 113°00’ - 113°02’ BT sampai lawan 01°45’ - 02°00’ LS. Cagar Alam Bukit Tangkiling ditunjuk sasuai lawan Surat Kaputusan Mantri Pertanian RI numur. 046/Kpts/Um/1/1997 tanggal 25 Juli 1997 nang baisi libar 2.061 Ha. Cagar Alam Bukit Tangkiling kawa ditangii matan Indung banua lawan jarak kurang labih 30 manit.

## Biulugi
Sapalihan Cagar Alam Bukit Tangkiling taumpat ka danul ekosistem hutan hujan tropika dataran randah/hutan rawa. Macam tanaman nang ada di kawasan cagar alam ngini antara lain; Pelawan (Tristania obovata), Meranti (Shorea sp), Tengkawang (Shorea spp), Geronggang (Cratoxylon arborescens) wan lain-lainnya. Sadangkan macam satua nang ada marupakan satua-satua nang kaya Rusa (Cervus sp), Buaya sapit (Tomistoma schlenegelli), Burung Tekukur (Streptillia chinensis), Burung Cucak rowo (Pycnonotuszeylanicus) wan lain-lainnya.

## Jujuhutan
Danau Tahai

**Danau Tahai** ialah wadah wisata nang andakannya di Kalurahan Tumbang Tahai, Kacamatan Bukit Batu, Palangka Raya. Matan pusat kuta, Danau Tahai kawa ditangii kurang labih 30 manit arah ka Sampit.

## Pasilitas
Bamacam pasilitas kawa dipakai atawa dirental, nang kaya sapida angsa, parahu dayung, wadah karaoke, rumah makan, langgar lawan panginapan. Danau Tahai ada jua Panangkaran Orang Utan Nyaru Menteng nang jaraknya sa pal matan Danau Tahai. Panangkaran ngini ampun Yayasan BOSF (*Borneo Orangutan Survival Foundation*). Tagal panangkaran ngini kada dibuka gasan umum. Danau ngini baisi pamandangan rumah lanting.

## Asal muasal
Ada 2 kisah nang bakambang di masarakat, kisah nang panambayan manyambat bahwa Danau Tahai ngini taulah maraga akumulasi ganangan banyu di andakan panambangan pasir. Kisah nang kadua manyambat bahwa danau ngini ada maraga paubahan aliran Sungai Kahayan nang maulah banyu tagana nang kada maumpati aliran sungai Kahayan. Tagal kadua kisah ngini balum ada data rasmi sabab taulahnya Danau Tahai ngini.

## Ampah ka tuju
Andakan danau ngini sedikit takadalam, kikira 3 pal matan higa karatak. Jalanan ka danaunya ngini sudah nyaman. Wisatawan kawa mamakai bis ampah Palangka Raya - Sampit nang kaina turun di Kampung Tahai. Imbah nitu bajalan batis ke danaunya. Salaya *angkutan umum*, kawa jua pakai kandaraan ampun saurang.

## Jujuhutan
Danum Bahandang

**Danum Bahandang** marupakan wisata lawan konsep *Eco-tourism* nang baandak di kampung Sungai Gohong, Kacamatan Bukit Batu, Kuta Palangka Raya. Danum Bahandang marupakan kawasan hutan tropis nang magun asli. Hutan ngini marupakan danul matan ekosistem nang taganal di Kalimantan, nang dipinandui lawan kaanekaragaman nang tinggi. Kawasan ngini dikulilingi lawan susungaian nang jaranih bawarna habang. Ada haja pang kagiatan nang kawa digawi di wisata Danum Bahandang antara lain, bakemah, mancakrida, river tubing, wan prugram adopsi puhun.

## Kaunikan
Danum Bahandang ngini banyunya habang lain bakas limbah, tagal bakas kandungan tanin dari akar puhun wan tanah gambut di sakitarnya. Pas ada hambayang matahari, sungainya mangkilat mahirip teh.

## Jujuhutan
Urang Dayak Maratus

**[[Urang Dayak]] Maratus** atawa **Urang Gunung** adalah ngaran kolektif gasan sakumpulan sub-suku Dayak nang bagana di sapanjangan kawasan Pagunungan Maratus di Kalimantan Salatan sampai di pahalatan Kalimantan Timur. Urang Banjar Kuala manyambat urang Dayak Maratus sabagai Urang Biaju (Dayak Biaju) nang dianggap sama haja duwa Dayak Ngaju (Biaju), tagal urang Banjar Pahuluan manyambat urang Dayak Maratus lawan Urang Bukit (Dayak Bukit/Buguet). Selato manyangka, Suku Bukit tamasuk golongan Suku Punan. Tagal, Tjilik Riwut mambagi inya manjadi garumbung tahalus kaya Dayak Alai, Dayak Amandit (Loksado), Dayak Tapin (Harakit), Dayak Kayu Tangi, dan lain-lain, imbah itu inya mambagi inya ka dalam Rumpun Ngaju. Tagal pulang panalitian tarakhir tumatan segi linguistik, basa nang dipakai sub Suku Dayak ngini tamasuk basa Melayu, jadi sarumpun lawan Suku Kadayan, Dayak Kendayan wan Iban.

Manurut habitatnya, maka akhir-akhir ini inya labih katuju disambat Suku Dayak Maratus, pada ngaran sabalumnya Urang Pagunungan nang sudah luas diartiakan sabagai urang pagunungan. Padahal menurut Hairus Salim, dari kosakata lokal di daerah situ istilah bukit baarti bagian bawah matan sabuah puhun nang jua baarti urang atau sekelompok orang atau rumpun keluarga nang pertama nang merupakan cikal bakal masyarakat lainnya.

**Suku Buket**, ngaran nang dipakai ulih BPS gasan etnis ini wayah cacah jiwa panduduk tahun 2000. Di Kalimantan Salatan wayah cacah jiwa panduduk tahun 2000 Suku Bukit jumlahnya 35.838 ikung nusia, sapalih ganalnya tadapat di Kabupatin Kotabaru nang jumlahnya 14.508 ikung nusia.

Suku Bukit kada sama lawan Suku Ukit, Suku ukiran, Suku Bukat atawa Suku Bukit Gunung Bawakng. Suku Bukit atawa Suku Dayak Bukit tadapat di babarapa kacamatan nang baandak di Pagunungan Maratus di Kabupatin Banjar, Kabupatin Balangan, Hulu Sungai Tengah, Hulu Sungai Selatan, Kabupaten Tapin, Tanah laut, Tanah Bumbu, wan Kotabaru.

## Daptar Garumbung Tahalus
Daptar suku Dayak Maratus adalah:

* Dayak Pitap, di kampung Dayak Pitap wan sakitarnya;
* Dayak Alai tadiri matan:
** Parubuhan Pelabuhan;
** Dayak Atiran;
** Dayak Kiyu marupakan dusun Hinas Kiri;
** Dayak Juhu**.**
* Dayak Hantakan (Dayak Bukit), di kampung Haruyan Dayak;
* Dayak Labuan Amas;
* Dayak Loksado (Dayak Amandida), di Kacamatan Loksado;
* Dayak Harakit (Dayak Tapin), di kampung Harakit nang sakitarnya;
* Dayak Paramasan, di Kacamatan Paramasan;
* Dayak Kayu Tangi (mangali kawasan Riam Kanan sabalum dijadikan waduk); 
* Dayak Bangkalaan, di kampung Pangkalan Dayak;
*Dayak Sampanahan, di Kacamatan Sampanahan, Kotabaru;
* Dayak Riam Adungan, di kampung Riam Adungan;
* Dayak Bajuin, di kampung Bajuin;
* Dayak Sebamban Hanyar;
* wan lain-lain.

## Balai
Wadah buhannya manggawi ritual adat (aruh) Dayak Maratus disambat lawan balai. Istilah balai masih dilastariakan jua ulih Dayak Maratus nang masuk Islam/Banjar Hulu Sungai gasan manyambat surau/langgar (atawa Balai Islam).

## Jujuhutan
Urang Dayak Ngaju

**Urang Dayak Ngaju (Biaju) ** ialah suku asli nang mangganai prupinsi Kalimantan Tangah. Suku Ngaju ialah sub etnis Dayak pangganalnya di Kalimantan Tangah nang cukup luas wan utamanya terkonsentrasi di daerah Kota Palangka Raya, Kabupaten Pulang Pisau, Kabupatin Gunung Mas, Kabupatén Kapuas wan di kabupatin lain di saluruh wilayah Kalimantan Tangah kawa ditamuakan suku Ngaju. Suku Ngaju sacara administratif marupakan suku hanyar nang muncul dalam sensus tahun 2000 wan marupakan 27,3% matan panduduk Kalimantan Tengah, tagal suku Ngaju dimasukakan ka dalam suku Dayak dalam sensus 2010.

Amun ujarnya cacah jiwa nang diulah ulih Badan Pusat Statistik RI pada tahun 2000, urang Ngaju (Dayak Ngaju) manjumlah 324.504 jiwa atau 0,16% dari panduduk Indonesia wayah itu. Pas sensus tahun 2000, Dayak Ngaju disensusakan secara terpisah lawan Suku Dayak Katingan wan Suku Dayak Bakumpai.

## Tiba ngaran

Ngaju baarti udik atawa hulu. Suku Ngaju kebanyakan batinggi daerah aliran sungai Kapuas, Kahayan, Rungan Manuhing, Barito, wan Katingan bahkan ada jua nang batinggi wilayah Kalimantan Selatan.

Urang Dayak Ngaju nang kita kenal wayahini, dalam sastra di zaman bahari disambat sebagai Biaju. Terminologi Biaju dipakai gasan mangarani sakumpulan masyarakat, sungai, wilayah wan pola hidup (Ras 1968: 336). Manurut Hikayat Banjar, Sungai Kahayan wan Kapuas wayahini disambat lawan ngaran sungai Biaju, yaitu Batang Biaju Basar, wan Batang Biajo Kecil. Urang nan iduik di dalamnya disabuik urang nang bapakaian gadang, sarato urang, nan bapakai ketek. Dimana sungai Murong (Kapuas-Murong) wayah ini disambat lawan ngaran Batang Petak (lihat Ras 1968: 314). Pulau Petak nang merupakan wadah pemukiman urang Ngaju disambat Biaju (Ras 1968: 408, 449).

## Jujuhutan
Bundaran Ganal Palangka Raya

**Bundaran Ganal** atawa disambat jua **Manara Talawang** adalah sabuting monumen salajur bundaran lalu lintas nang andakannya di Palangka Raya, Kalimantan Tangah, Indunisia. Monumen ngini bentuknya patung beberapa manusia nang marupakan tentara wan pahlawan. Bundaran ngini jadi ikon kota wan tujuan utama wisata urang-urang salain Jumbatan Kahayan. Bundaran ngini jadi titik kilometer 0 di Kuta Palangka Raya.

## Gambar

Berkas:Bundaran Besar Palangka Raya siang.jpg|Bundaran Besar pas tangah ari
Berkas:Bundaran Besar Palangka Raya (baru).jpg|Bundaran Besar pas malam


## Jajuhutan

## Pranala luar
*  Wakil Presiden Republik Indonesia ''"Tinjau Proyek Bundaran Besar Palangka Raya, Wapres Tekankan Estetika dan Fungsi"''
*  Multimedia Center Kalimantan Tengah tentang ''"Tidak lama lagi Masyarakat Kalteng punya Landmark Bundaran Besar yang Megah"''
*  Dinas Perumahan, Kawasan Permukiman dan Pertanahan Provinsi Kalimantan Tengah tentang ''"Bundaran Besar Palangka Raya merupakan Kebanggaan dan Ikon Baru Kalimantan Tengah"''

## Itihi jua
* Jumbatan Kahayan
Bukit Tangkiling

**Bukit Tangkiling** ngini sabuting mungkur nang baisi tinggi 197 m di atas parmukaan laut. Mungkur ngini jadi tujuan bawisata alam nang ada di Kuta Palangka Raya wan andakannya di Kalurahan Banturang, Kacamatan Bukit Batu, Kuta Palangka Raya, Prupinsi Kalimantan Tengah, Indunisia.

## Itihi jua
*Cagar Alam Bukit Tangkiling
*Kelurahan Tangkiling

## Jajuhutan
Dermaga Kereng Bangkirai

**Dermaga Kereng Bangkirai** atawa disambat jua **Wisata Banyu Hirang Kereng Bangkirai** ialah wisata nang tarkanal di Kecamatan Sabangau, Kuta Palangka Raya. Wadah wisata ngini manampilakan bengkengnya dermaga wan banyak fasilitas wahana, nangkaya sapida bebek banyu, gazebo, manara pandang wan susur sungai. Tiket masuk gasan wisata ngini Rp. 5000 wara gasan saikung urang wan tarif masing-masing wahana antara Rp. 5000 hinggan Rp. 20.000. Ubjik wisata ngini buka matan pukul 08.00 -18.00 WIB. Sekira kawa manikmati dermaga Kereng Bangkirai disaranakan datangnya pas pagi atawa sore hari sakira kada kana matahari nang panas.

## Fasilitas
Fasilitas lain di ubjik wisata ngini ada parkiran, kamar mandi, musala, warung makanan wan minuman, lawan wadah bakodak.

## Jajuhutan
Satadiun Tuah Pahoe

**Satadiun Tuah Pahoe** ngini sabuting satadiun sipak bal nang andakannya di Jl. Cilik Riwut KM. 5, Kuta Palangka Raya, Prupinsi Kalimantan Tangah, Indonesia. Satadiun ngini baisi kapasitas kakira 15.000 panuntun. Satadiun ngini kandang dari klub Kalteng Putra FC. Pas tahun 2012 bulan Marit, Satadiun Tuah Pahoe maadakan laga persahabatan antara Persepar Palangka Raya vs Timnas Indonesia U-23 nang skur akhirnya imbang 2-2.

## Jajuhutan
* Klasifikasi Stadion Tuah Pahoe
* Menuju Industrialisasi Sepak bola Indonesia
Sylva Kalteng FC

***Sylva Kalteng Football Club*** atawa **Sylva Kalteng FC** yaitu ngaran parkumpulan pamain sipak bal asal Palangka Raya, Kalimantan Tangah, Indunisia. Sylva Kalteng FC baisi galaran *The Green Guardians*, nang diulah pas tahun 2008. Parkumpulan naya main di Liga 4 Indunisia wan markasnya di Satadiun Tuah Pahoe nang kapasitasnya 10.000 ikung panuntun.

## Sajarah wan ''Prestasi''
Sylva Kalteng FC diurusi lawan parusahaan PT. Sylva Kalteng Mandiri wan Manajer Alessandro Sebastian Dami. Klub ngini baisi *fasilitas* pandukung kaya lapangan *mini soccer* di Jalan Tjilik Riwut.

Pas musim 2024–25, Sylva Kalteng FC jadi paris di Liga 4 *Zona* Kalimantan Tangah, nang diumpati ulih tiga parkumpulan lain: Perssukma Sukamara, Pulang Pisau United, wan Sylva Kalteng FC. Kamanangan ngini membawa buhannya mewakili Kalimantan Tangah di tingkat nasiunal Liga 4.

## Jajuhutan

## Pranala luar
* 
*
Baram

**Baram** adalah ngaran minuman baalkuhul matan ulahan urang Dayak di Kalimantan tengah nang tibat matan hasil paraman baras lakatan, parawap, gula, wan nira nang diramu duwa rarampah nangkaya kayu manis, laus wan adas. Rajin, baram diminum rahatan aruh-aruh tartantu haja, kaya Tiwah, *[[Wara']]*, Balian, wan *[[Mapalas]]*. Baram baisi kandungan alkuhul sabanyak 5,6%.

## Jujuhutan
Sungai Katingan

**Sungai Katingan** atawa **Sungai Mendawai** adalah sabuting batang banyu di Prupinsi Kalimantan Tangah, Indunisia. Sungai ngini bamuhara ka Laut Jawa wan baisi panjang 650 km. Sungai Katingan baisi baisi aanakan sungai, diantaranya adalah sungai Kalanaman, sungai Samba, sungai Hiran, sungai Bemban, sungai Sanamang, sungai Mahup, sungai Sebangau, sungai Bulan, sungai Kelaru, sungai Panggualas, sungai Kamipang, lawan sungai Rasau. 

## ''Geografi''
Sungai ngini malili di wilayah tangah ka salatan pulau Kalimantan nang baiklim hutan hujan tropis (kode: *Af* amun ujar klasifikasi iklim Köppen-Geiger). Suhu rata-rata satahun kikira 22&nbsp;°C. Bulan pamanasnya adalah Siptimbir, lawan suhu rata-rata 24&nbsp;°C, wan pandinginnya Disimbir, kikira 20&nbsp;°C. Curah hujan rata-rata tahunan adalah 2991&nbsp;mm. Bulan duwa curah hujan paningginya adalah Disimbir, lawan rata-rata 476&nbsp;mm, wan parandahnya Siptimbir, rata-rata 82&nbsp;mm.

## Itihi jua
* Daptar daerah aliran sungai di Indonesia
* Daptar sungai di Indunisia
* Daptar sungai di Kalimantan
* Wilayah sungai

## Jujuhutan
London

London yaitu ibu kuta Inggris wan Britania Ganal nang marupakan wilayah mitrupulitan paling ganal di Britania Ganal. Baandak di sapanjang Sungai Thames, London sudah jadi pamukiman tatambaian salawas dua milinium matan dibantuk ulih Romawi pas abad ka-1 nang masih mamakai ngaran Londinium.

## Jujuhutan
Benjamin Graham

Benjamin Graham (diranakakan 9 Mai 1894 - 21 Siptimbir 1976) ialah saikung ekonom, profesor wan investor nasional Amirika Sarikat matan Inggris. Inya digalari "abahnya investasi". Imbah lulus matan Columbia University  umur 20 tahun mandapatakan gelar sarjana sains, inya mamulai gawiannya di Wall Street, imbahtu membangun Graham Newman Partnership. Imbah manggawiakan bakas muridnya, Warren Buffett, inya jadi dosen wan mangajar di bakas almameternya kuliah, Sekolah Management Anderson di UCLA di Universitas California, Los Angeles.  &#x5B;*butuh rujukan*&#x5D;

Gawiannya di bidang ekonomi managerial wan investasi manyabapakan gelombang modernisasi investasi. Salawas karirnya, inya baisi banyak murid terkenal nang sukses substansial di dunia investasi, tamasuk Irving Kahn wan Buffett. Salah satu muridnya nang terkenal ialah John Templeton.

## Kahidupan pamulaan
Inya diranakakan bangaran Benjamin Grossbaum di London, Inggris matan kuitang Yahudi. Dari pihak umanya, inya adalah cicit Rabbi Yaakov Gesundheit wan sepupunya ahli saraf Ralph Waldo Gerard. Pindah Kota New York wan kulawarganya wayah umur satahun. Kulawarganya mangganti ngarannya jadi Graham sekira kawa membaur lawan urang Amirika wan menghindari sentimen anti-Semit wan anti-Jerman.

## Karir
Gawian pamugaannya ialah jadi tukang bawa pesan di parusahaan broker Newburger, Henderson & Loeb, manulis haraga obligasi wan saham di papan tulis dapat upah $12 saban minggu. Imbah jadi tukang bawa pesan, inya naik jadi panulis laporan penelitian. Tahun 1919 wayah umur 25 tahun, inya dapat gaji taunan $600,000 (sekitar $8 juta jika pada tahun 2012).

Tahun 1926 inya maulah kemitraan investasi lawan Jerome Newman. Gawian nang cagar manarima Warren Buffet 30 tahun imbah itu. Gawian ngini kawa melewati kahancuran 1929, Depresi Ganal, Perang Dunia II, wan Perang Korea, imbahtu akhirnya dibubarakan tahun 1956.

## Karya
Inya terkenal lewat dua karyanya: *Security Analysis (*Analisis Kaamanan) nang ditulis lawan David Dodd, pamugaan dicetak tahun 1934. *Analisis kaamanan* kawa betahan lawas maraga waktunya: cungul babarapa tahun imbah runtuhnya pasar saham 1929. Karya sabutingnya adalah *The Intelligent Investor*, nang pamugaan dicetak tahun 1949.

## Jujuhutan
Juhu singkah

**Juhu singkah** adalah masakan has urang Dayak di prupinsi Kalimantan Tangah, Indunisia. Dalam basa Ngaju, juhu baarti masakan bakuah, amun singkah baarti humbut, humbut ngini tagasnya paya nang masih anum. Humbut rumbia rancak nitu dijuhut matan *hutan*, nang maulahnya kada musti ditanam badahulu. 

Cara maulah humbut rumbia rancaknya nitu dibarasihi, imbahtu dibuang kulipaknya hanyar diracak halus-halus. 

Juhu singkah rancak dimasak duwa iwak baung wan tarung asam, nang rasa *gurih*, masam, wan pina pahing nang bacampur lawan rasa manis matan daging iwak nang maulah juhu singkah ni rasanya pina unik.

## Jujuhutan


## Pranala luar
* Juhu Singkah - Warisan Budaya Takbenda Indonesia - Kemdikbud.go.id
Dayak Ganal

**Dayak Ganal** (dalam basa Walanda G*roote Dajak*) ialah sabuting distrik di dalam wilayah Zuid en Ooster Afdeeling van Borneo. Parkambangan imabahnya dairah ngini dinaikakan jadi Afdeeling pas tahun 1869. Distrik Dayak Ganal jadi *Afdeeling Groote Dajak* atawa *Afdeeling Dayak Ganal* nang ibu kutanya di Penglok atawa Pangkoh di muara sungai Parambingin wan Kahayan. Tahun 1898, *Afdeeling Dayak Halus* wan *Afdeeling Dayak Ganal* imbahnya digabung jadi *Afdeeling Dajaklandeen* (nang artinya Divisi Tanah Dayak) nang ibu kutanya Kuala Kapuas manurut Staatblad tahun 1898 no. 178. Sacara sajarah ngaran lawas gasan distrik Dayak Ganal wayah pamarintahan Kasultanan Banjar disambat Biaju Ganal.

## Wilayah
*Groote Dajak* (Dayak Ganal) tabagi lagi dalam onderdistrik-onderdistrik (satingkat kacamatan):

* Beneden Kahajan (Kahayan Kuala), Mideen Kahajan (Kahayan Tangah), Boven Kahajan (Kahayan Hulu)
* Roengan (Rungan)
* Manoehing (Manuhing)

## Jujuhutan
Arboretum Nyaru Menteng

**Arboretum Nyaru Menteng** marupakan dairah hutan nang didalamnya tadapat bamacam satua wan tanaman nang baandak di Kalurahan Tumbang Tahai, Kacamatan Bukit Batu, Kuta Palangka Raya. Wadah wisata ngini kawa ditangii lawan kandaraan darat kurang labih 30 manit maliwati Jalan Tjilik Riwut manuju Bukit Tangkiling. Wilayah ngini jadi dairah palastarian *plasma nutfah ekosistem* hutan rawa, taumpat ka dalamnya tipe hutan *tropika* dataran randah, lawan kaadaaan tanah lambik atawa bagambut. Janis tanah tadiri matan *aluvial, organosol*, pasir kuarsa lawan *drainase* nang calap. Daya tarik Arboretum yaitu kaindahan alam nang barupa hutan tropis wan bamacam satua wan tanaman khas Kalimantan Tangah sarta ada wadah habar hiwal urang utan. Satua-satua liar nang kaya, warik buntut panjang, owa kalimantan, bakantan, burung tiang batu Kalimantan, palatuk sayap habang, ular, wan cacak tarabang wan tanaman nang kaya *maranti bunga*, galam tikus, bajaka darak, wan kulat mata pilanduk kawa ditamui di Arboretum ngini.

Baisi libar wilayah 65,2 ha Arboretum Nyaru Menteng marupakan danul matan buhan pramuka bakimah. 

## Jujuhutan
Ronde

**Ronde** adalah makanan tradisiunal urang Cina nang ngaran aslinya **Tāngyuán** (). Ngaran *tangyuan* marupakan *metafora* matan *reuni keluarga* ( (mahirip tangyuan)). Ronde diulah matan galapung lakatan nang bakambuh saikit banyu, diulah bulat-bulat, dijarang, wan disajikan lawan kuah manis. Ukurannya bisa halus atawa ganal, baisi atawa kada baisi. Urang Cina rajin mamakan tangyuan wayah maaruh *Yuanxiao* atawa Festival Lampion atawa Festival Dongzhi atawa juwa wayah pabila ada  takumpulan duwa kaluarga, misalnya wayah urang naik palaminan.

## Riwayat bahari
Ujarnya kisah bahari, pas Dinasti Han, ada saikung pangeran karajaan bangaran Yuanxiao. Sidin dandaman banar lawan kadua kuitannya, tagal kada kawa maninggalkan astana. Inya wastu manangis wan handak bunuh diri. Sidin tahu, tagal pulang ada mantri nang bajanji pacangan manulungi sidin. Yuanxiao maulah Tangyuan (makanan tabaik nang kawa sidin ulah) sabagai kurban gasan dewi wayah tanggal 15 bulan 1 Imlek. Yuanxiao tuntung haja maulahnya wan kaisar marasakan. Yuanxiao diizinkan gasan malihat kadua orang tuanya. Wayah nitu, di tanggal 15 bulan 1 kalender Imlek diaruh Festival Yuanxiao atawa Festival Lampion.

Amun ujar catatan sajarah, tangyuan hudah jadi papuluran nang paling dikatujui di Cina wayah bamula Dinasti Sung.

## Ngaran
Ada labih pada satu ngaran nang dipakai gasan manunjuk ampah ka ronde bardasarkan catatan sajarah. Wayah Kaisar Yongle matan Dinasti Ming, ngaran nang dipakai adalah **yuanxiao** (matan Festival Yuanxiao), ngaran nang dipakai ulih bubuhan urang Cina utara. Ngaran ngini sacara harfiah baarti "malam panambayan", marujuk ka bulan purnama panambayan imbah Tahun puga Cina.

Bubuhan urang Cina bagian hilir mangarani Tangyuan atawa Tangtuan. Kisah bahari manyambat bahuwa wayah masa pamarintahan Yuan Shikai (1912-1916), inya kada katuju lawan ngaran yuanxiao (元宵) marga kadangaran nangkaya (⁇ 消) "mindahakan Yuan" jadi inya manyuruh gasan maubah ngarannya jadi tangyuan. Ngaran ngini baarti "bal bulat dalam sup". "Tangyuan" disambat jadi *tong rhen nang* tong jyun, ujar ilun urang Hakka Kanton (dua ilun pandiran nang pangganalnya di Cina selatan). Istilah "tangtuan" (Hakka: tong ton, Kanton: tong tyun) kada tapi banyak lagi dipakai.

## Jujuhutan
Kandas sarai

**Kandas Sarai** adalah ngaran makanan matan urang Dayak nang ada di Kalimantan Tangah. Kandas dalam basa Dayak baarti sambal, lawan sarai baarti tatanaman Sarai nang maulah kandas sarai kawa diartiakan jadi sambal sarai.

## Bahan
Kandas sarai diulah mamakai bahan-bahan nangkaya iwak, sarai nang masih anum, bawang habang, lombok, acan, uyah duwa gula. Iwak nang dipakai gasan maulah kandas biasanya iwak sungai, nang kaya patin atawa nila. Iwak ngini disanga atawa dibanam dulu sabalum dipirik duwa sarai wan lombok. Lain pada diulah sambal, kandas sarai bisa jua diulah kikimulan nang tagasnya iwak rabuk.

## Jujuhutan
Pangsit

**Pangsit** atawa wonton (Hokkien: ⁇ 食; *dialek* Zhangzhou *nang sit*) adalah makanan *tradisional* Cina  nang tiba matan daging bacancang nang dikubungakan **lawan** kulimbit matan galapung gandum. Imbah dijarang satumat, pangsit rajin diculupakan ka dalam sup. Salain dijarang, pangsit jua kawa disanga lawan minyak lamak nang banyak sampai jadinya iya kerupuk pangsit. Pangsit naya tamasuk ka dalam bubuhan dimsam.

Isi pangsit rancak nitu iya hundang, daging babi, atawa sayuran. Di Indunisia, isi pangsit rajin nitu diulah matan udang atawa campuran daging sapi wan udang lawan tatambahan tipakan, bawang, atawa bawang putih. Bumbu gasan isian pangsit kawa ba'asal saus masin, saus tiram, wan minyak wijen.

Kulimbit pangsit diulah matan kamiran galapung, banyu, wan uyah. Binih dihapuskan wan diulah manjadi dua bagian. Salain kawa diulah saurang, kulit pangsit kawa ditukar dalam bungkus nang baisi 10 sampai 20 lambar. Pas maulah siomay (lain tahu bakso), kulimbit pangsit dipakai gasan manggambungakan daging cancangan.

Di Indonesia jua ada tahaga kulit pangsit basanga nang kada baisi. Sapalih makanan Indonesia ada juwa nang memakai pangsit gasan kawan makannya, nangkaya: pangsit kuah, pangsit basanga, pangsit pangsit, mi pangsit, wan cwie mie. Dalam makanan mi pangsit kuah, pangsit rancak disurung tapisah dalam mangkuk halus. Salain nitu, pangsit rancak jua disajiakan lawan sacang bakso sapi. Kabanyakan bakso Malang mamakai pangsit gasan tatambahan isi bakso.

## Sasuluh
Di Xiamen, Fujian wan sakitarnya, wan Taiwan, makanan ngini disambat *biàn shí* (⁇ 食) atawa pian sit dalam basa Hokkien. Di Fujian, makanan nang mahirip tapi tahalus disambat *biàn ròu yàn* (⁇ 肉 ⁇) nang isinya campuran daging babi wan kantang.

Sapalih nagara di dunia, mangarani pangsit lawan wonton. Kuyaan wonton () tiba tumatan ngaran makanan ngini dalam basa Kanton. Dalam basa Mandarin, makanan ngini ditulis jadi húntun (⁇). Di Sichuan wan Chongqing, pangsit disambat chāo shǒu (), wan dihidangakan dalam sup pala nang baam la you wan andaliman.

## Album gambar

Barakas:Layanan_pesan_antar.jpg|Pangsit basanga nang bajual unlin pasan antar
Barakas:Pangsit_kuah.JPG|Pangsit bakuah
Barakas:Mi_ayam_pangsit_goreng.jpg|Mi ayam bapangsit basanga


## Itihi juwa

* Siumay
* Batagor

## Jujuhutan
Kalteng Putra FC

**Kalteng Putra** ialah tim sipak bal baasal matan Palangka Raya, Prupinsi Kalimantan Tangah. Tim ngini jua rancak dikiau Laskar Isen Mulang atawa Enggang Borneo, nang marupakan burung asli matan Kalimantan. Kalteng Putra FC bahari bangaran Persepar Palangkaraya badiri pas 1 Januari 1970 babantuk pasarikatan. Wayahitu, pasarikatan mambuati 48 tim wan Persepar Palangkaraya dahulu, wayahini Kalteng Putra sawagai indung urganisasi sipak bal di Palangkaraya. Nang jadi Katua Umum Kalteng Putra panambaian ialah J.J. Koetin. J.J. Koetin hudah jadi katua salawas 23 tahun (1970 - 1993). Kalteng Putra suah umpat kumpetisi sipak bal paningginya di Indunisia bangaran Indonesia Premier League (IPL), wayahitu Indunisia baisi dua buting kompetisi. IPL ngini kada dianggap ulih Federasi Sepak bola Indonesia.

## Satadiun
Satadiun Kalteng Putra FC bangaran Satadiun Tuah Pahoe nang baandak di Jalan Tjilik Riwut Pal 5 Palangka Raya. Ngaran satadiun ngini dijuhut matan ngaran Wali Kuta Palangka Raya. Satadiun Tuah Pahoe kawa dibuati10.000 ikung urang.

## Pandukung
Kalteng Putra FC baisi dua pandukung ganal, Kalteng Mania wan PASUS 1970. Kalteng Mania baisi warna khas habang nang bamakna pawanian manyuaraakan dukungan positif gasan tim. Mun PASUS 1970 baisi warna khusus hirang wan mamakai sapatu tarus sawagai rasa hurmat lawan pamain nang rahat main di lapangan. PASUS 1970 baisi slogan *no leader just together* nang bamakna kadada katua nang ada kabarsamaan.

## Jujuhutan
Albania

**Albania**, atawa nang banama asal **Republika e Shqipërisë** naya satu nagara nang ada di Irupa bagian Tenggara. Albania tu babatasan awan Montenegro di utara, Kosovo di timur laut, Makedunia Utara di timur, awan Yunani di salatan. Ia babatasan jua awan Laut Adriatik di barat awan Laut Lonia di barat daya.

## Jajuhutan
Bubur jawe

**Bubur jawe** marupakan bubur nang baisi bahan utama jawe (sambatan gasan tatanaman jawawut) di Kabupatin Seruyan, Kalimantan Tangah.

Jawawut (basa Latin: *Setaria italica*) adalah samacam *serealia* babigi kihit nang suah jadi *makanan pokok* bubuhan Asia Timur, Asia Tanggara, wan asia umumnya, tamasuk di wilayah di paparak Asia sabalum urang mulai batanam banih.

Walasan hinggan puluhan tahun nang halam, urang Seruyan di Kalimantan Tangah hudah biasa mamakai jawawut gasan makan lain pada baras, makinnya bubuhan di hulu Seruyan. Jawawut atawa dalam basa Ngaju disambat Jawe, wayah ngitu aur ditanam baimbai duwa banih. Jadi, mun banih tumbuh, jawawut umpat jua tumbuh.

## Isi giji
Jawe atawa jawawut sugih duwa nutrisi, sampai-sampai dinilai tabengkeng pada baras wan jagung. Bardasarkan matan Badan Litbang Pertanian, isi gizi nang ada di jawe/jawawut maliputi karbohidrat 84,2%, protein 10,7%, lemak 3,3%, dan serat 1,4%, imbah ngitu, sapalihan ganal biginya kada baisi gluten.

Jawe atawa jawawut baisi *[[mineral]]* nang kaya kalsium, jat wasi, *[[magnesium]]*, *[[fosfor]]*, *[[seng]]*, kalium, wan vitamin. Kandungan giji matan jawe/jawawut talu hinggan lima kali lebih tabengkeng pada baras duwa gandum. Daun jawawut kawa jua dipakai gasan mambari makan haraguan duwa burung.

Jawe cucuk jua gasan urang nang *[[diabetes]]* maraga baisi nilai *[[indeks glikemik]]* randah, jawe jua baisi *[[antioksidan]]* nang banyak nang maulah inya disambat sabagai *[[nutricereal]]*.

## Jujuhutan
Mesiwah Pare Gumboh

**Mesiwah Pare Gumboh** (ngaran hendep MPG) ialah ritual adat parayaan panen buhan suku Dayak Deah nang bagana di Desa Liyu, Kacamatan Halong, Kabupatin Balangan, Kalimantan Salatan. Ada babarapa kagiatan nang digawi di Mesiwah Pare Gumboh, khususnya festivalnya, yaitu: ritual nyerah ngemonta nang marupakan ritual manjulung kulihan panen nang magun mantah ka laluhur sabalum disajikan, (2) ritual atraksi mandi api sambil lawan tarian wan musik tradisiunal khas masarakat Kampung Liyu,  (3) ngerokop esa nang marupakan kagiatan manginum kupi khas Kampung Liyu, (4) mambakar iwak baimbaian, (5) wisata alam Liyu, (6) ritual nengkuat melukng, besyokng, mengudang, wan tombai.

Di Mesiwah Pare Gumboh, bubuhan warga suku Dayak Deah manyiapakan makanan sahari sabalumnya. Ada babarapa makanan wajib nang diulah, nang kaya lamang wan sapalih wadai tradisiunal. Takananya ada jua hidangan matan nyiur. Mesiwah Pare Gumboh (MPG) hudah ditatapakan sawagai Warisan Budaya Takbenda ulih Mantri Pandidikan, Kabudayaan, Riset wan Tiknulugi Indunisia, Nadiem Makarim pas 30 Siptimbir 2022.

## Jujuhutan
Urang Dayak Deah

**Dayak Deah** atawa **Dusun Deyah** marupakan sabuting bagian urang Dayak nang bagana di danul utara Prupinsi Kalimantan Salatan, Indunisia. Wadah bagana Dayak Deah ada di kampung-kampung di Kacamatan Upau, Muara Uya, wan Haruai di Kabupatin Tabalong lawan juwa di kampung Gunung Riut wan Liyu di Kabupatin Balangan. Ujar situs "Joshua Project", urang Dusun Deyah dirikin ada 34.000 ikung nusia.

Di Kabupatin Tabalong, tabagi ka ampat wilayah kaadatan Dayak, dua di antaranya wilayah kaadatan **Suku Dayak Dusun Deyah**, yaitu:

# Wilayah keadatan Dayak Deyah Kampung Sepuluh, maliputi sepuluh desa di kacamatan Upau, Haruai, Bintang Ara.
# Wilayah keadatan Dayak Deah Muara Uya wan Jaro.
# Wilayah keadatan Dayak Lawangan di desa Binjai.
# Wilayah keadatan Dayak Maanyan di desa Warukin.

Di luar kaampat dairah-dairah kantong kaadatan Dayak nang ngitu jua ada Suku Banjar nang marupakan mayoritas populasi panduduk Tabalong wan suku Banjar ngini kada taikat lawan Hukum Adat Dayak.

## Adat Kampung Sapuluh
Adat Kampung Sapuluh marupakan istilah nang dipakai gasan manyambat aturan adat nang maikat sapuluh kampung nang ada di Kacamatan Bintang Ara, Haruai, wan Upau. Kasapuluh kampung ngitu marupakan satu kasatuan wilayah adat Dayak matan suku Dusun Deyah nang dipimpin ulih saikung Kapala Adat Kampung Sapuluh. Wilayah kasatuan adat ngitu maulah desa, yaitu:

# Pamintan Raya
# Dambung Raya
# Kaong
# Upau Jaya
# Pangelak
# Dambung Suring
# Sungai Rumbia
# Kinarum
# Saradang
# Kembang Kuning
# Nawin

## Pranala luar

*  Dayak Deah - Kab. Tabalong, South Kalimantan
* Wadian Nuping Dayak Deyah Balangan Kal Sel
* Tarian Buntang Dayak Balangan Kalsel
* Tarian Buntang (Ngebo Lelee) Dayak Balangan Kalsel
* Gentur (Gereng-gereng) Dayak Deyah acara pelantikan DAD Tabalong
* Wadian Joung Dayak Deyah Balangan Kalsel
* Wadian Joung 2 Dayak Deyah Balangan Kalsel
* Pelantikan Dewan adat Dayak Deyah Tabalong Kalsel.
* Warga Dayak Deah Tuntut Kompensasi dari PT Adaro
* Dayak Deah Tour Balian Upacara (4 Hari 3 Malam) 
* Tari Betandik Dayak Deah 
* DEWAN ADAT DAYAK TABALONG TERBENTUK 

## Jujuhutan
Urang Dayak Barangas

**Urang Dayak Bara Ngas (urang Barangas)** atawa **Bara-ki** marupakan sub etnis Dayak Bakumpai nang baagama Islam nang suah mangganai sapalih hilir Sungai Barito, utamanya di desa Barangas Timur, Kabupatin Barito Kuala, Prupinsi Kalimantan Salatan, sawagai pusatnya. Sacara rasmi, kadada ngaran suku ngini di dalam sensus tahun 2000 nang digawi ulih Biro Pusat Statistik. Urang Barangas kawa diumpatakan sawagai danul matan Suku Dayak Bakumpai lamun diitihi matan asal usul wan kamiripan basanya. Tagal, bujurnya basa Barangas hudah disambat punah wan suku ngini baasimilasi lawan tatangga paraknya, yaitu urang Banjar Kuala nang badiam di Kuta Banjarmasin.

## Basa Barangas
**Basa Barangas (Basa Bara Ngas)** adalah basa Austronesia nang suah dipakai di sapalih hilir Sungai Barito, Kalimantan Salatan. Dairah-dairah panutur basa Barangas nang hudah punah, antara lain:

# Barangas
# Belandean (Ujung Panti)
# Tabunganen
# Sungai Teras
# Sungai Tandipah
# Jelapat
# Sungai Puduk
# Sungai Takuluk
# Aluh Aluh.

Bahari tadapat juwa di Mendawai, Arut Salatan, Kotawaringin Barat, wan Mendawai, Katingan, wan Sungai Seruyan. Basa Barangas dituturkan ulih urang-urang nang dikira dahulu baasal matan Belandean, jadi basa ngini rakat taraitannya lawan basa Bakumpai (bkr). 

## Jujuhutan


## Pranala luar

* **** Lokasi Desa Barangas
Lippo Plaza Palangka Raya

**Lippo Plaza Palangka Raya** ngini sabuting pusat balanja nang andakannya di Palangka Raya, Kalimantan Tangah. Diulah pas tahun 2012, mal ngini bahari ngarannya **Mega Town Square**, atawa rancak disingkat **Metos**. Habis diambil lawan Lippo Group, mal dibaiki babarapa tahun habis itu pakai ngaran Lippo Plaza pas tahun 2024.

## Sejarah
Mal ngini pamulaan buka pas tahun 2012, ngarannya masih Mega Town Square, mal kedua di di Palangka Raya wan Kalimantan Tangah habisPalangkaraya Mall. Panyiwa pamulaan disini Hypermart, dirasmiakan pas tanggal 27 November 2012 di acara nang dihadiri oleh Hubnur Kalimantan Tangah Agustin Teras Narang. Hypermart andakannya di Lantai G. Parasmian hanyar digawi babarapa bulan habis ngitu, baimbai lawan dibukanya panyiwa kadua, Matahari Department Store, di Lantai 1 wan 2. Lain pada dua panyiwa ngitu, ada jua nang lain kaya taman mainan Funcity wan Happy Kiddy di Lantai 1. Timezone suah juga di Lantai G, tapi wahini sudah tutup.

Pas tanggal 13 Nupimbir 2020, datang Miniso pamulaan di Palangka Raya di Metos. Andakannya di Lantai G.

Pas pamulaan tahun 2024, Mega Town Square ganti ngaran jadi Lippo Plaza Palangka Raya, maulahnya jadi bagian Lippo Malls. Ngini maraga Lippo Group manukari mal ngitu babarapa tahun sabalumnya.

## Jajuhutan

## Pranala luar
*
Palangkaraya Mall

**Palangkaraya Mall**, atawa rancak disingkat **Palma**, ngini sabuting wadah balanja nang andakannya di Palangka Raya, Kalimantan Tangah. Mal 4 lantai ngini didirikan pas tahun 2007 wan andakannya di ujung Bundaran Ganal Palangkaraya, salah sabuting marka tanah kuta ngitu. Palma ngini mal paling tuha di Palangka Raya.

## Sejarah
Wadah andakannya Palangkaraya Mall ngini bahari jadi wadah Bioskop Panala, sabuting matan sejumlah bioskop nang suah ada di Palangka Raya. Diulah pas tahun 1990, bioskop ngini hanya bertahan salawas 10 tahun sebelum tutup permanen pas tahun 2000, baimbai lawan turunnya industri bioskop independen di Indonesia. Habis tutup, pihak investor handak maubah gedung jadi mal, tapi proyek ngitu perlu waktu nang lawas akibat kadada dana. Gedung dibongkar wan dibangun pulang pas tahun 2004, tuntung tiga tahun kemudian. Palma diresmikan lawan Hubnur Kalimantan Tangah Agustin Teras Narang. pas tahun-tahun awal pembukaan, Palma sawat jadi daya tarik di Palangka Raya wan bahkan Kalimantan Tangah karena gedung mal merupakan sabuting dari segelintir bangunan umum di prupinsi ngitu nang baisi eskalator.

pas tanggal 4 September 2009, Palma meresmikan Palma XXI (sebelumnya Palma 21), cabang bioskop Cineplex 21 Group, di Lantai 3. Bioskop ngini terdiri atas 4 layar dengan kapasitas 842 kursi, wan dapat dilihat sebagai reinkarnasi dari Bioskop Panala.

Pas 2012, habarnya manajemen Palma sudah menandatangani kontrak lawan Archipelago International gasan membuka cabang Hotel Neo di gedung mal. Hal ngini sawat memicu kontroversi dari masyarakat wan Dewan Perwakilan Rakyat Daerah kuta Palangka Raya nang mengklaim gedung mal kena dialihfungsikan gasan jadi hotel. Pas tanggal 2 Desember 2013, Wali kuta Palangka Raya, Riban Satia, malurusakan gedung mal kada sepenuhnya dijadikan hotel, sehingga mal wan hotel akan beroperasi berdampingan. Tujuan konversi ngitu gasan menggalakkan aktivitas mal nang mulai mengalami penurunan, terutama pasca dibukanya mal saingan berupa Mega Town Square di Jalan Yos Sudarso. Resmi dibuka pas bulan Oktober 2015, Hotel Neo Palma Palangkaraya baisi kamar sebanyak 91 wan dapat diakses langsung dari Palma di Lantai 2.

Pas tanggal 12 Oktober 2019, Palma menyambut kehadiran gerai MR.DIY perdana di Palangka Raya. Gerai toko perkakas ngitu andakannya di Lantai G.

## Jajuhutan
Swiss-Belhotel Danum Palangka Raya

**Swiss-Belhotel Danum Palangka Raya** ngini sabuting hotel bintang 4 nang ada di Kuta Palangka Raya. Hotel ngini andakannya di Jalan Tjilik Riwut KM.5 No.9, Kalurahan Bukit Tunggal, Kecamatan Jekan Raya, Kuta Palangka Raya, Kalimantan Tangah.

## Sajarah
Hotel ngini dirasmiakan wayah Rabu, 16 Mai 2012. Pambukaan hotel ngini disaruani ulih Wakil Hubnur Kalimantan Tangah yakni Achmad Diran. Swiss-Belhotel Danum Palangka Raya sabujurnya sudah manarima tamu matan Marit 2012, tagal hanyar rasmi dibuka pas tanggal 16 Mai 2012.

## ''Arsitektur''
*Desain* hotel ngini parpaduan gaya *kontemporer* wan budaya *lokal*. *[[Desain]] interior* malihatakan *tema* bamamacam budaya Dayak dalam *fasilitas* wan palayanan, gasan mamastiakan kanyamanan tinggal bubuhan tamu bisnis wan wisatawan.

Hotel ngini baandakan di atas lahan nang luasnya 18.000 m2 wan diharagu ulih Swiss-Belhotel International.

## Fasilitas
Swiss-Belhotel Danum Palangkaraya manawariakan *serangkaian fasilitas* di Palangkaraya gasan kanyamanan tamu, nangkaya kulam bakunung, kulam kakanak, restoran, *lobby lounge,* bar lawan jua *business center*.

Jumlah kamarnya ada 150 tardiri matan bamacam parian kamar, nang kaya Kamar *Deluxe*, *Deluxe Pool View*, *Deluxe Pool Access*, Junior *Suite*, Kamar *Suite*.

Swiss-Belhotel Danum Palangkaraya baisi sawalas ruang batamuan, tamasuk *boardroom* wan *ballroom* gasan batamuan parusahaan wan acara pribadi nang sanggup hibak sampai 1.500 ikung. Masing-masing ruang batamuan langkap sudah duwa *fasilitas modern* nang kawa disasuaiakan lawan acara napang nang handak digawi wan kahandak *klien*.

## Jujuhutan
Laluhan

**Laluhan** atawa perang banyu merupakan ritual adat suku Dayak Ngaju nang berada di Kuala Kapuas, nang mencerminkan keteguhan masyarakat dalam mempertahankan wilayah dari gangguan musuh. Dulunya, upacara ini diselenggarakan untuk menghadapi peperangan dengan suku lain.

## Latar Belakang
Laluhan juga merupakan sabuting dari tiga ritual adat Dayak Ngaju yakni Mamapas Lewu, Laluhan wan Balian Ngarunya nang digelar secara rutin tiap tahun oleh masyarakat Kapuas sebagai sabuting rangkaian peringatan Hari Ulang Pemerintah Kabupaten Kapuas dari Hari Jadi Kota Kuala Kapuas. Pada tanggal 29 April 2024, Kabupaten Kapuas menerima penghargaan oleh Museum Rekor Indonesia (MURI) sebagai Ritual Adat Laluhan dengan Batang Suli wan Perahu Terbanyak. Kegiatan ini melibatkan 100 perahu wan 1.000 batang suli (sejenis bambu).

Bagi suku Dayak Ngaju nang menganut agama Hindu Kaharingan ketika dingsanak atawa tetangga kampung mereka akan melaksanakan sabuting upacara adat nang dilakukan pada saat Tiwah. Selain menjadi bagian dari Upacara Tiwah, Laluhan dilaksanakan sebagai tradisi suku Dayak Ngaju untuk menyambut kemenangan setelah berhasil melawan penyakit nang melanda desa atawa kota, mengalahkan musuh, membuang kesialan serta simbol dalam memerangi kemiskinan, kebodohan wan keterbelakangan.

## Cara pelaksanannya
Laluhan berarti pemberian yag diantarkan menggunakan perahu. Ritual ini menampilkan adegan nang menyerupai perang simbolik antar penumpang di atas kapal wan juga undangan nang sedang menunggu di atas dermaga. Kemudian, mereka saling melemparkan batang suli atawa *hapuni suli* sebagai symbol pengganti senjata tombak wan kemudian diakhiri dengan *mangarak*/menetek pohon.

Melempar batang suli sendiri mengandung makna membuang atawa melemparkan sesuatu nang buruk agar terhindar dari bencana. Selain itu, batang pohon Suli juga diyakini mampu mengusir roh-roh jahat nang ingin mengganggu*.* Tanaman ini dipilih karena dianggap memiliki kekuatan simbolis untuk menolak bala wan mengusir roh-roh jahat. Batang suli nang digunakan dibentuk menyerupai tombak, tetapi ujungnya ditumpulkan agar tidak membahayakan peserta.

Pelaksanaan ritual ini melibatkan dua kelompok, diantaranya sabuting kelompok berada di atas kapal nang bergerak di sungai wan kelompok lainnya menunggu di dermaga. Ketika kapal mendekati dermaga hingga mencapai jarak sekitar 30 meter, kedua kelompok mulai saling melempar batang suli. Aktivitas ini dilakukan sebagai bentuk representasi pertempuran adat wan penyucian ruang sosial masyarakat. Kegiatan Laluhan disaksikan oleh ribuan warga, nang berkumpul di tepi sungai.

## Jajuhutan
Enzo Maresca

**Vincenzo 'Enzo' Maresca**  (paucapan dalam basa Italia: [ˈɛntso maˈreska]; ) yaitu bakas pamain sipak bal matan Italia nang bamain sebagai galandang. Inya damini manjabat sabagai pelatih kupala matan pakumpulan sipak bal Liga Tatambaian Inggris Chelsea.

## Jujuhutan
Lapangan 5 Disimbir

**Lapangan 5 Desember** ngini iyalah ngaran lapangan yang andakannya di antara Jalan AES Nasution wan Jalan Panglima Antasari, Kalurahan Marabahan Kota, Kacamatan Marabahan, Kabupatin Barito Kuala, Prupinsi Kalimantan Selatan, salajur juwa dipakai jadi markas matan parkumpulan sipak bal Liga 3 Persehan Marabahan. 

Selain lapangan sipak bal, di sakulilingnya ada jua *fasilitas olahraga* lain kaya lapangan *voli*, lintasan bukah, wan alat *[[Angkat badan|pull-up]]*. Di sisi salatan lapangan ada *tribun* 5 Desember nang langkap lawan pakakas pandukungnya kaya ruang ganti wan kakus. Di Lapangan 5 Desember juwa rancak digawi karasmin atawa acara ganal kaya konser, upacara, paringatan hari jadi, pameran, maupun acara lainnya.

Ngaran Lapangan 5 Desember diambil matan paristiwa hari basajarah, marga pamulaan bandira habang putih dikibarakan di *Bumi Ije Jela*, Barito Kuala, yaitu pas 5 Disimbir 1945 halam.

## Jujuhutan
Kandangan Kota, Kandangan, Hulu Sungai Selatan

**Kandangan Kota** yaitu sabuting kalurahan di Kacamatan Kandangan, Kabupatin Hulu Sungai Selatan, Prupinsi Kalimantan Selatan, Indunisia.
Mudirinisasi

**Mudirinisasi** marupakan paubahan samunyaan kahidupan nang tradisiunal atawa pra mudirin dalam makna tiknulugi wan urganisasi susial ka arah pula-pula ikunumis wan pulitis nang jadi ciri nagara barat nang stabil. Mudirinisasi marupakan bantuk paubahan susial nang baampah wan sasuai lawan kahandak nang rajin dingarani *social planning*.

Prusisi mudirinisasi marupakan prusis nang ligar nang tikasnya kada kawa ditantuakan, sawagai cuntuh ada sapalih dairah nang mamaknai mudirinisasi sawagai ihtiar gasan manangani buta hurup (kada bisa mambaca), di dairah lain bisa diartiakan sawagai ihtiar gasan manyamprut rata lawan DDT gasan mangurangi sumbar panyakit malaria. Di Indunisia sawagai cuntuh mudirinisasi ditikinakan ka danul partanian matan pada nang lain.

## Jujuhutan
Edgar Allan Poe

**Edgar Allan Poe** atawa Edgar Poe; () yaitu saurang pujangga, cerpenis, panulis wan kritikus sastra nang tarkanal maraga puisi wan kisah handapnya, tahusus kisah-kisah misteri wan buku *macabre*. Poe dianggap sabagai tukuh nang tatambaian mangambangakan Romantisme wan fiksi Gotik di Amirika Sarikat dalam sastra AS. Inya jadi salah saurang nang pamulaan manulis kisah handap di Amirika wan tatambaian manulis kisah bajanis fiksi detektif. Inya jua dapat pangakuan maraga gawiannya gasan janis kisah fiksi ilmiah nang rahat ngitu masih bakambang. Inya jadi panulis tarkanal panambaian matan Amirika Sarikat nang bausaha di dunia manulis haja, maraganya karir lawan ikunuminya kada manantu, malah kawa disambat hidupnya susah.

Poe diranakakan di Boston, anak kadua matan pasangan aktur David wan Elizabeth "Eliza" Poe. Abahnya maninggalakan kaluarganya pas 1810, wan umanya maninggal satahun imbah itu. Rahat ngitu, Poe diangkat anak ulih pasangan John Allan wan Frances Allan nang baasal matan Richmond, Virginia. Buhannya kada sacara rasmi maadupsi Poe, tagal tatap manjaga inya baik-baik sampai inya parak tuha. Poe imbahtu masuk ka Universitas Virginia, tapi kaluar satahun imbah itu maraga kakurangan duit. Inya bapaut lawan John Allan sual biaya pandidikan wan hutang-hutang judinya. Ujungnya, inya mandaptar di Angkatan Darat pas tahun 1827. Pas ngitu Poe manarbitakan karya panambaiannya, sabuah kumpulan kisdap nang ngaran panulisnya disamarakan, bukunya bajudul *[[Tamerlane and Other Poems]]*, lawan ngaran panulisnya 'orang Boston'. Poe wan Allan imbah itu babaikan pahadangan imbah kamatian bininya, Frances Allan, tahun 1829. Poe imbah tu kada lulus jadi parwira kadet di West Point, manahapakan kahandaknya gasan jadi panulis wan sastrawan, lalu inya mamisahakan diri matan abah angkatnya, Allan.

Poe maninggal di umur 40 tahun di Baltimore maraga panyabab nang masih kada dikatahui sampai wayah ini. Dugaan kuatnya, inya maninggal maraga panyakit, kacanduan alkuhul, panyalahgunaan ubat, sampai bunuh diri.

## Jujuhutan
Masigit Jami Tuhfaturroghibin

**Masigit Jami' Tuhfaturroghibin** atawa  **Masjid Kanas** yaitu sabuting masigit basajarah di  Alalak Tangah, Banjarmasin, Kalimantan Selatan.  

## Jujuhutan
Masigit Jamia, Kenya

**Masigit Jamia** iyalah masigit nang andakannya di Jalan Banda, Nairobi, Kenya, di Kawasan Pusat Bisnis. Masigit Jamia marupakan pusat penting praktik kaagamaan Islam di dairah Afrika Timur wan Tangah. Sawagai pananda wan situs warisan di pusat bisnis Nairobi, masigit Jamia-Nairobi manampaiakan citra *ikonik* wan kajayaan *arsitektur*. Masigit naya diulah lawan Syed Maulana Abdullah Shah rahatan tahun 1902 wan dibangun kikisar tahun 1925 wan 1933, nang maulah masigit naya jadi wadah bakumpulan urganisasi kaagamaan Muslim sapanjangan wayah pra-kamardikaan wan kamardikaan. 

Masigit ngini baparan banar gasan bubuhan urang Muslim di Nairobi ,nang utamanya gasan urang Islam sumbahyang Jumahat. Rahatan tahun 90-an wan abad ka-21, Jamia jua dijadiakan wadah bubuhan pamimpin agama, pulitik, wan idabul urang Muslim batamu gasan bacangkurah urusan umat.

Masigit Jamia mampertahanakan gaya *arsitektur* Arab klasik Islam lawan tapamakai *marmer* wan prasasti Al-Qur'an nang *ekstensif*, lawan juwa higa mahiga pancarikinan (tamasuk klinik wan toko ubat) di satu sisi gasan manyadiaakan pakulihan manyiwa lawan biaya maharagu bangunannya. Masigit ngini nyaman banar dipinandui matan talu kubah *perak* wan dua manaranya. Masigit ini juwa baisi parpustakaan wan lambaga palatihan nang kawa dipakai gasan balajar basa Arab, kumputer dasar, wan manjahit.

## Jujuhutan
Ugali

**Ugali** adalah makanan utama urang matan Afrika nang diulah matan galapung jagung nang dimasak lawan banyu sampai kamirannya jadi nangkaya galapung atawa bubur. Ugali lamun urang sana mamakan lawan tangan haja nang diculupakan ka dalam saus wan diambil baimbaian lawan lalap atawa daging. Lalap nang rancak dimakan lawan ugali rajin nitu iya jajarangan kol, sukuma wiki, wan daging. Ugali haraganya murah jadi kawa haja dinikmati lawan urang nang kada tapi mampu di Afrika, marga jagung nang jadi bahan utamanya tasedia haja sapanjangan tahun.

## Jujuhutan